Το χαμόγελο της Μόνα Λίζα

Το χαμόγελο της Μόνα Λίζα (αγγλικά: Mona Lisa Smile) είναι αμερικανική δραματική κομεντί παραγωγής 2003, σε σκηνοθεσία Μάικ Νιούελ. Πρωταγωνιστούν οι Τζούλια Ρόμπερτς, Κίρστεν Ντανστ, Τζούλια Στάιλς, Μάγκι Τζίλενχαλ, Τζίνιφερ Γκούντγουιν και Μάρσα Γκέι Χάρντεν.

Ο τίτλος της ταινίας προέρχεται από τον διάσημο πίνακα του Λεονάρντο ντα Βίντσι Μόνα Λίζα.

Πλοκή
Η Κάθριν Αν Γουάτσον είναι μία καθηγήτρια που αφήνει το αγόρι της και τη ζωή της στο Λος Άντζελες για να διδάξει στο Γουέλσλι, ένα συντηρητικό, ιδιωτικό κολέγιο θηλέων στη Μασαχουσέτη των Ηνωμένων Πολιτειών το 1953.

Η Γουάτσον ενθαρρύνει τις σπουδάστριες να γίνουν καριερίστες. Θέλει οι μαθήτριές της να γίνουν ηγέτες του κόσμου και όχι απλές νοικοκυρές. Χρησιμοποιεί μοντέρνα τέχνη για να δείξει ότι δε χρειάζεται να ακολουθήσουν το γυναικείο στερεότυπο. Πιστεύει ότι οι γυναίκες μπορούν να κάνουν πολλά περισσότερα πράγματα από το να είναι μόνο σύζυγος και μητέρα.

Η δουλειά της όμως έρχεται σε αντίθεση με τις μεθόδους του κολεγίου και οι συντηρητικές γυναίκες που διευθύνουν το σχολείο της προτείνουν να μείνει μόνο στις διδακτικές της αρμοδιότητες και να μην προσπαθεί να εκφράσει τις φιλελεύθερες απόψεις της στις μαθήτριες. Την απειλούν ότι μπορεί να χάσει τη δουλειά της. 

Χωρίς φόβο, η Κάθριν γίνεται ακόμα πιο ορμητική στις ομιλίες της για το φεμινισμό. Μετά από μια αποτυχημένη πρόταση γάμου του αγοριού της, η Κάθριν κάνει δεσμό με ένα έναν καθηγητή ιταλικών, τον Μπιλ Ντάνμπαρ. Παρ' όλο που η επιτροπή του σχολείου δεν επιτρέπει αυτή τη σχέση, οι δυο τους συνεχίζουν να είναι μαζί. Η Κάθριν τελικά τον χωρίζει, όταν μαθαίνει ότι της έχει πει ψέματα.

Η ταινία επίσης εστιάζει στις ζωές πολλών μαθητριών της Κάθριν. Η Ελίζαμπεθ "Μπέτι" Γουόρεν είναι ένα πλούσιο κορίτσι με μια συντηρητική και αυταρχική μητέρα. Παντρεύεται τον Σπένσερ Τζόουνς, ένα δικηγόρο που την απατά. Η Κόνστανς "Κόνι" Μπέικερ είναι μια κοπέλα με πολλές ανασφάλειες που συνεχώς ψάχνει να κάνει σχέση. Η Τζιζέλ Λέβι είναι μία από τις λίγες μαθήτριες του κολέγιου με εβραϊκή καταγωγή. Έχει και αυτή σχέση με τον Μπιλ Ντάνμπαρ και είναι από τις πρώτες που θαυμάζει την Κάθριν. Η Τζόαν Μπράντγουιν είναι ένα κορίτσι που διχάζεται ανάμεσα στην καριέρα της ως δικηγόρος και στο γάμο της με τον Τόμι Ντόνεγκαλ.

Αρχικά οι περισσότεροι δεν συμφωνούν με το life style της Κάθριν, όσο όμως περνάει ο καιρός βρίσκει όλο και περισσότερους υποστηρικτές, συμπεριλαμβανομένου και της Μπέτι, που στην αρχή βρισκόταν σε συνεχή κόντρα με την Κάθριν.

Η Κάθριν αποφασίζει να εγκαταλείψει τη θέση της στο κολέγιο, μόλις ένα χρόνο μετά, αλλά καθώς φεύγει οι μαθήτριές της την ακολουθούν με τα ποδήλατα. Η ταινία τελειώνει με την Μπέτι να αφηγείται ότι η Κάθριν είναι μια εξαιρετική γυναίκα που ψάχνει την αλήθεια πέρα από παραδόσεις, πέρα από ορισμούς, πέρα από εικόνες.

Ηθοποιοί και Χαρακτήρες
 Τζούλια Ρόμπερτς στο ρόλο της Κάθριν Αν Γουάτσον
 Κίρστεν Ντανστ στο ρόλο της Ελίζαμπεθ "Μπέτι" Γουόρεν
 Τζούλια Στάιλς στο ρόλο της Τζόαν Μπράντγουιν
 Μάγκι Τζίλενχαλ στο ρόλο της Τζιζέλ Λέβι
 Τζίνιφερ Γκούντγουιν στο ρόλο της Κόνστανς "Κόνι" Μπέικερ
 Μάρσα Γκέι Χάρντεν στο ρόλο της Νάνσυ Άμπεϊ
 Ντόμινικ Γουέστ στο ρόλο του Μπιλ Ντάνμπαρ
 Τζούλιετ Στίβενσον στο ρόλο της Αμάντα Άρμστρονγκ
 Τόφερ Γκρέις στο ρόλο του Τόμι Ντόνεγκαλ
 Τόρι Έιμος στο ρόλο της τραγουδίστριας

Box office
Με προϋπολογισμό 65 εκατομμύρια δολάρια, η ταινία Το Χαμόγελο της Μόνα Λίζα έκανε πρεμιέρα στη 2η θέση του box office με 11,5 εκατομμύρια δολάρια. Οι συνολικές εισπράξεις στην Αμερική έφτασαν τα 63,8 εκατομμύρια δολάρια ενώ στον υπόλοιπο κόσμο απέφερε 77,4 εκατομμύρια δολάρια, συγκεντρώνοντας παγκοσμίως 141,3 εκατομμύρια δολάρια.

Βραβεία & Υποψηφιότητες
ΟργάνωσηΚατηγορίαΥποψήφιοςΑποτέλεσμαΠαραπομπή Χρυσές Σφαίρες  Τραγούδι  Έλτον Τζον

Παραπομπές

Εξωτερικοί σύνδεσμοι

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2003
Κατηγορία:Ταινίες παραγωγής Columbia Pictures
Κατηγορία:Αμερικανικές αισθηματικές δραματικές ταινίες
Κατηγορία:Αγγλόφωνες ταινίες
Κατηγορία:Ιταλόφωνες ταινίες
Κατηγορία:Αμερικανικές ταινίες ενηλικίωσης
Κατηγορία:Ταινίες σχετικά με εκπαιδευτικούς
Κατηγορία:Ταινίες γυρισμένες στην Αριζόνα
Κατηγορία:Ταινίες γυρισμένες στο Κονέκτικατ
Κατηγορία:Ταινίες γυρισμένες στη Μασαχουσέτη
Κατηγορία:Ταινίες γυρισμένες στο Νιου Τζέρσεϊ
Κατηγορία:Ταινίες γυρισμένες στη Νέα Υόρκη (πολιτεία)
Κατηγορία:Ταινίες γυρισμένες στην Καλιφόρνια
Κατηγορία:Ταινίες σε σκηνοθεσία Μάικ Νιούελ